તેમણે કહ્યું હતું,‘એ દુર્ભાગ્યપૂર્ણ છે કે ભારત તરફથી ચાબહાર પોર્ટના વિસ્તરણ અને તેની કનેક્ટિવિટીના પ્રોજેક્ટ્સમાં રોકાણ કરવાના વચન પછી તેમાં વધુ પ્રગતિ જોવા મળી નથી. એવી આશા છે કે જો ચાબહાર પોર્ટને લઈને ભારત વ્યૂહાત્મક ભાગીદારી ઈચ્છે છે તો તે તત્કાળ એ તરફ ધ્યાન આપે અને જરૂરી કદમ ઉઠાવે.' રાહાગીએ એક સેમિનારમાં આ વાત કરી હતી. ચાબહાર પોર્ટને ભારત, ઈરાન અને અફઘાનિસ્તાન માટે મધ્ય એશિયાના દેશો સાથે કારોબાર માટે વ્યૂહાત્મક રીતે અત્યંત મહત્ત્વપૂર્ણ માનવામાં આવે છે. એવામાં ઈરાન તરફથી આવું નિવેદન ભારતની ચિંતામાં વધારો કરનાર છે.